**SLOVENŠČINA 4. razred**

**(IZPIT)**

1. **MINIMALNI STANDARDI ZNANJA V 4. RAZREDU**

**(iz Učnega načrt za slovenščino)**

1. JEZIK

Učenec:

* ima skladno s cilji iz učnega načrta razvito zavest o jeziku, narodu in državi. Pokaže jo tako, da poimenuje svoj prvi/materni jezik in njegov položaj v Republiki Sloveniji;
* ima skladno s cilji iz učnega načrta razvito zmožnost pogovarjanja. Pokaže jo tako, da sodeluje v tistih vrstah pogovorov, ki so navedene v učnem načrtu in razčlenjuje pogovore (predvsem tvarno, okoliščinsko in pomensko);
* ima skladno s cilji iz učnega načrta razvito zmožnost dopisovanja. Pokaže jo tako, da določi okoliščine nastanka prebranega besedila (na primer sporočevalca, naslovnika, družbeno razmerje sporočevalca do naslovnika), določi sporočevalčev namen, določi temo in poglavitne podatke ter piše ustrezne, razumljive in smiselne dopise, določene s z učnim načrtom;
* ima skladno s cilji iz učnega načrta razvito zmožnost kritičnega sprejemanja enogovornih neumetnostnih besedil. Pokaže jo tako, da: tekoče in primerno hitro tiho in glasno bere in razume svoji starosti ustrezna besedila, predvidena v učnem načrtu, posluša in razume svoji starosti ustrezna besedila, predvidena v učnem načrtu, določi okoliščine nastanka besedila, določi sporočevalčev namen, določi temo besedila, podteme/ključne besede in poglavitne podatke ter obnovi besedilo;
* ima skladno s cilji iz učnega načrta razvito zmožnost tvorjenja enogovornih neumetnostnih besedil. Pokaže jo tako, da tvori (govori ali piše) besedilne vrste, predpisane s tem učnim načrtom;
* ima skladno s cilji iz učnega načrta razvito zmožnost selektivnega branja. Pokaže jo tako, da pove, katere podatke seznam vsebuje, poimenuje tvorca in naslovnika seznama, predstavi bralčev/prejemnikov namen, poišče dani podatek, uporabi podatke s seznama (jih primerja, razvršča, uporabi za sklepanje o čem ipd.);
* ima skladno s cilji iz učnega načrta razvito zmožnost izpolnjevanja obrazcev. Pokaže jo tako, da predstavi njegovo uporabo v vsakdanjem življenju in pravilno izpolni obrazec;
* ima skladno s cilji iz tega učnega načrta razvito jezikovno in slogovno zmožnost ter zmožnost nebesednega sporazumevanja;
* pokaže poimenovalno zmožnost tako, da poimenuje bitja, predmete, dejanja, lastnosti ipd. s knjižnimi izrazi, razloži besede/besedne zveze iz prebranega/poslušanega besedila, dopolni preproste definicije danih besed/pojmov, prepozna tovrstne poimenovalne napake;
* pokaže skladenjsko zmožnost tako, da tvori enogovorna in dvogovorna besedila, razloži pomen dane povedi/zveze povedi iz prebranega/poslušanega besedila, tvori povedi iz niza besed v imenovalni/slovarski obliki, v zvezah dveh povedi prepozna časovno, v zvezah povedi odpravi ponovitve;
* pokaže pravorečno zmožnost pokaže tako, da med govornim nastopanjem in med pogovarjanjem z učiteljem govori knjižno;
* pokaže pravopisno zmožnost pokaže tako, da v besedah pravilno zapisuje glasove in glasovne sklope, piše predlog ločeno od besede, izbere pravilno različico predlogov z/s in k/h, piše nikalnico ne ločeno od glagola, piše začetek povedi z veliko začetnico, pravilno piše imena dni in mesecev, pravilno piše imena praznikov, pravilno piše imena jezikov, uporablja pravilna končna ločila v eno- in večstavčnih povedih, členi besedilo na odstavke, piše čitljivo;
* pokaže slogovno zmožnost pokaže tako, da izreka isto govorno dejanje na razne načine, vrednoti vljudnost danih izrekov in jih po potrebi zamenja z vljudnejšimi, uporabi okoliščinam ustrezen izrek oziroma ustrezno besedo, prepozna slogovne napake;
* pokaže zmožnost nebesednega sporazumevanja tako, da prepozna pomen nebesednih sporočil, med dopisovanjem in pisanjem uporablja nebesedne spremljevalce pisanja;
* ima skladno s cilji iz učnega načrta razvito metajezikovno zmožnost. Pokaže jo tako, da določi število povedi v besedilu, v besedilu prepozna pripovedne, vprašalne in vzklične povedi, v besedilu prepozna trdilne in nikalne povedi, razume in uporablja temeljne jezikoslovne izraze, navedene v učnem načrtu.

B. KNJIŽEVNOST

Učenec:

* ima skladno s cilji iz učnega načrta razvito recepcijsko zmožnost sprejemanja književnih besedil ter tvorjenja besedil o književnih besedilih in ob književnih besedilih govorjenje/govorni nastop). Svoje trditve oz. ugotovitve o književnih besedilih skladno s cilji v učnem načrtu ponazori, utemelji in vrednoti. Razvito zmožnost pokaže tako, da odgovori na vprašanja o bistvenih podatkih v prebranem besedilu: o čem govori književno besedilo, kje in kdaj se je kaj dogajalo, katere so glavne književne osebe, loči ljudsko književno besedilo od umetnega, prepozna pesem/prozo/dramatiko;
* svojo zmožnost doživljanja, razumevanja in vrednotenja književne osebe pokaže tako, da upovedi čutno domišljijsko predstavo književnih oseb, poišče nekaj motivov za ravnanje književnih oseb;
* ločuje realni in domišljijski dogajalni prostor in čas in si ustvari njuno domišljijsko predstavo, kar pokaže tako, da upovedi svojo predstavo dogajalnega prostora/časa, dogajalni čas v preteklosti (nekoč), svojo predstavo realističnega dogajalnega prostora/časa;
* sledi književnemu dogajanju in ga razume, kar pokaže tako, da odgovarja na vprašanja o poteku dogajanja, obnovi dogajanje v književnem besedilu;
* loči avtorja književnega besedila loči od pripovedovalca, kar pokaže tako, da pove, kdo je književno besedilo napisal;
* zazna in doživi pesem, kar pokaže tako, da recitira pesemsko besedilo, dopolnjuje verze, ki se rimajo, tvori asociacije ob besedi in pomanjševalnice**;**
* pokaže recepcijsko zmožnost oziroma razumevanje konkretnega besedila tako, da po pripravi interpretativno bere realistične/fantastične/nesmiselne zgodbe;
* prepozna in doživi pravljico, kar dokaže tako, da ob upoštevanju znanih/obravnavanih značilnosti pripoveduje/piše pravljico, nadaljevanje pravljice ali predzgodbo;
* prepozna in doživi fantastično pripoved, kar dokaže tako, da pripoveduje, piše domišljijska besedila;
* prepozna in doživi realistično pripoved, kar dokaže tako, da dramsko besedilo bere, gleda, posluša in doživi, sodeluje v igri vlog, po gledanju (videoposnetka) gledališke/lutkovne predstave našteje glavne osebe ter odgovarja na vprašanja, kaj se je zgodilo, po poslušanju radijske igre našteje književne osebe in pove, kaj se je zgodilo.

1. PISNI DEL IZPITA

Čas: 45 - 60 min,

Pripomočki: pisalo

Vsebina:

* Branje in razumevanje neumetnostnega besedila
* Prepoznavanje besedilne vrste
* Določanje okoliščin nastanka prebranega besedila
* Smiselno in popolno odgovarjanje na vprašanja o besedilu
* Prepoznavanje namena, teme in bistvenih podatkov v besedilu ter razmerij med njimi
* Vrednotenje besedila in utemeljevanje mnenja
* Pravopisno pravilno in čitljivo zapisovanje
* Tvorjenje ustreznih, razumljivih in smiselnih dopisov
* Tvorjenje različnih vrst povedi: pripovedne, vprašalne, vzklične, trdilne, nikalne
* Urejanje besedila v ustrezno časovno zaporedje
* Določanje zgradbe besedila (števila povedi, odstavkov)
* Prepoznavanje vrste umetnostnega besedila
* Odgovarjanje na vprašanja o bistvenih podatkih v prebranem umetnostnem besedilu
* Upovedovanje svoje predstave realističnega in domišljijskega dogajalnega prostora/časa
* Prepoznavanje književnih oseb in njihovih motivov za določeno ravnanje
* Tvorjenje besedila (npr. nadaljevanje zgodbe) in slogovno ter pravopisno ustrezni zapis

1. USTNI DEL IZPITA

Čas: 20 min,

Vsebina:

* Doživeto branje umetnostnega besedila
* Prepozna umetnostnega besedila z navedbo značilnosti
* Določanje zgradbe besedila (število kitic, verzov)
* Prepoznavanje tvorca in pripovedovalca umetnostnega besedila
* Poznavanje, razumevanje in uporaba literarnovednih izrazov
* Prepoznavanje in dopolnjevanje rim
* Tvorjenje asociacij ob besedi, sopomenke, nenavadne besedne zveze, pomanjševalnice, preproste primere.
* Vrednotenje besedila in utemeljevanje mnenja